Súradnice: 42°8′51.24″S 24°44′52.87″V﻿ / ﻿42,1475667°S 24,7480194°V﻿ / 42.1475667; 24.7480194

**Antický štadión** (bulh. Античен стадион – *Antičen stadion*), známy aj ako **Rímsky štadión** (bulh. Римски стадион – *Rimski stadion*) je stavba bývalého antického štadiónu mesta Filipopolis nachádzajúca sa v centrálnej časti dnešného mesta Plovdiv v južnom Bulharsku.

Poloha
------

Odkrytá časť štadiónu sa nachádza v centre Plovdivu na dnešnom námestí „Džumajata" (bulh. Джумаята) a sčasti časť pod dnešnou ulicou „Kňaz Aleksandăr I" (bulh. Княз Александър I) medzi pahorkom Sachat tepe na západe a tromi pahorkami nazývanými Trichălmieto na východe, pričom sa nachádza pod úrovňou dnešnej ulice.

Dejiny
------

Antický štadión v meste Filipopolis bol postavený na začiatku 2. storočia počas panovania rímskeho cisára Hadriána v majestátnom architektonickom štýle, typickom pre budovy tohto typu z tohto obdobia predovšetkým na území Malej Ázie. V období najväčšieho rozkvetu mesta Filipopolis v období medzi druhým a štvrtým storočím sa na štadióne pravidelne konali atletické hry pod názvami Kendrisijské hry (na počesť Apolóna) a Alexandrijské hry (na počesť Alexandra Veľkého). Tieto atletické hry boli veľmi významné a pravidelne boli navštevované najvyššími predstaviteľmi Starovekého Ríma, z toho najmenej štyrmi rímskymi imperátormi, ktorými boli Hadrián, Marcus Aurelius, Heliogabalus a Marcus Iulius Philippus. Na počesť konania týchto hier sa dokonca razili pamätné mince. Potom čo ku koncu štvrtého storočia cisár Theodosius I. zakázal atletické hry sa štadión využíval ako hipodróm. Posledné zmienky o štadióne pochádzali zo zápiskov byzantskej princeznej Anny Komnény z konca 11. storočia, na ktorú urobila stavba (napriek tomu, že v tom čase už z pôvodnej stavby ostali ruiny) veľký dojem.

Súčasnosť
---------

Štadión bol nájdený náhodou pri archeologických vykopávkach, ktoré prebiehali v roku 1923 v juhozápdnom rohu námestia „Džumajata". V 70. rokoch 20. storočia prebehli archeologické práce podporené vtedajším starostom Plovdivu Ivanom Totevom, ktoré mali za úlohu odkryť časť štadiónu. Odkryté časti štadiónu sú novo reštaurované a premenené v moderné návštevnícke centrum. Štadión je dostupný z námestia bývalým vchodom v ohybe na severnej strane štadiónu, ktorý vedie priamo na bežecký okruh. Okrem toho bola na mieste postavená vyhliadková terasa, kde sa nachádza miestnosť v ktorej sa niekoľkokrát denne premieta animácia predstavujúca antické mesto Filipopolis. Projekt reštaurácie antického štadiónu bol vyhotovený v roku 2009 a samotná reštaurácia bola dokončená v roku 2012. Od rekonštrukcie patrí antický štadión k najvyhľadávanejším pamiatkam Plovdivu.

Charakteristika
---------------

Štadión meral na dĺžku približne 240 metrov a na šírku približne 50 metrov a patril k najvýznamnejším stavbám antického mesta Filipopolis. Bol postavený podľa vzoru štadiónu v Delfách. Miesta na sedenie pre divákov boli umiestnené v štrnástich amfiteatrálne rozložených radoch Mramorové sedadlá sú dekorované podperami s reliéfom predstavujúcim leviu labu. Rady so sedadlami oddeľuje od podlahy samotného štadiónu pódium vysoké 1,8 metra. Hlavnú časť štadiónu tvoril bežecký okruh s dĺžkou jedného rímskeho štádia. Okruh sa začínal pri hlavnom vchode (nachádza sa pod dnešnou ulicou „Kňaz Aleksandăr I" (bulh. Княз Александър I) a patrí k neodkrytým častiam) a pokračoval na sever a následne sa v polovici sa v polovici dĺžky otočil o 180° a pokračoval späť k hlavnému vchodu. Najsevernejšia časť – teda samotný ohyb – je dnes odkrytá. V strede sa nachádza druhý (severný) archovitý vchod na štadión z niekdajšej ulice. Spolu s časťou štadióna bola odkrytá aj časť mestských hradieb vybudovaných v roku 172 počas panovania cisára Marka Aurélia, ako aj základy rímskeho akvaduktu. Na štadión sa zmestilo približne 30 000 divákov a patril svojho času k najväčším na Balkánskom polostrove.

Štatút a dôvod pamiatkovej ochrany
----------------------------------

Kategória: kultúrna pamiatka národného významu

Stavba bola vyhlásená za kultúrnu pamiatku v Štátnom vestníku č.6 z roku 1995 – ako dôvod pamiatkovej ochrany je uvedená archeologická hodnota stavby. Názov stavby ako je uvedený na zozname kultúrnych pamiatok národného významu je *Antičen stadion* (bulh. Античен стадион, doslova *Antický štadión*).

Zaujímavosť
-----------

* Historici predpokladajú, že štadión mohol byť v minulosti využívaný aj ako amfiteáter, táto hypotéza však nie je nikde písomne doložená.

Galéria
-------

* Pohľad na antický štadión z námestiaPohľad na antický štadión z námestia
* Pohľad na odkrytú časť antického štadiónu z vyhliadkovej terasyPohľad na odkrytú časť antického štadiónu z vyhliadkovej terasy
* Severný vchod do štadiónu - pohľad z bývalej uliceSeverný vchod do štadiónu - pohľad z bývalej ulice
* Severný vchod do štadiónu - pohľad zo štadiónuSeverný vchod do štadiónu - pohľad zo štadiónu
* celkový pohľad na odkryté časti štadiónu zo severovýchoducelkový pohľad na odkryté časti štadiónu zo severovýchodu
* Pohľad zo štadiónu na námestiePohľad zo štadiónu na námestie
* Detailný pohľad na schody vedúce k sedadlámDetailný pohľad na schody vedúce k sedadlám
* Detailný pohľad na podpery sedadielDetailný pohľad na podpery sedadiel
* Detailný pohľad na sedadlové radyDetailný pohľad na sedadlové rady
* Pohľad na časť mestskýh hradieb z roku 172, ktoré boli odkryté spolu so štadiónomPohľad na časť mestskýh hradieb z roku 172, ktoré boli odkryté spolu so štadiónom
* Pohľad na časť mestskýh hradieb z roku 172, ktoré boli odkryté spolu so štadiónomPohľad na časť mestskýh hradieb z roku 172, ktoré boli odkryté spolu so štadiónom
* Dobová fotografia zachycujúca odkrývanie antického štadiónu v Plovdive v roku 1976Dobová fotografia zachycujúca odkrývanie antického štadiónu v Plovdive v roku 1976
* Nákres antického štadiónu na mape dnešného mestaNákres antického štadiónu na mape dnešného mesta
* Model zobrazujúci antický štadión v PlovdiveModel zobrazujúci antický štadión v Plovdive
* Model zobrazujúci antický štadión v PlovdiveModel zobrazujúci antický štadión v Plovdive

Referencie
----------

1. 1 2 3 4 5 6 7 8 9 10 11 12 13 14 15 16  KESIAKOVA, Elena; RAJČEV, Dimităr. Filipopol. Plovdiv : Izdatelska kăšta "Hermes". 2012. 106 s. ISBN 9789542611172. S. 37 – 47. (po bulharsky)
2. 1 2 3 4 5 6 7 8 9 10 11 12  PIŽEV, Aleksandăr. Starijat Plovdiv. Varna : Izdatelstvo "Slavena". 48 s. ISBN 9545793368. S. 8 – 9. (po bulharsky)
3. 1 2 3 4 5 6 7 8 9 10 11 12 13 14 15  BENKOVSKA, Miroslava; PANGELOV, Bojko. Regionalna enciklopedija na Bălgarija : Plovdiv i Plovdivska oblast. Sofia : Knigoizdatelska kăšta "Trud"; TL "Konsult". 2009. 298 s. ISBN 9789545288807. S. 225 – 226. (po bulharsky)
4. 1 2  NIKOLOVA, Rumiana; GENOV, Nikolaj. 1000 stranici Bălgarija. Sofia : Siela Norma AD. 2013. 1010 s. ISBN 9789542813996. S. 422. (po bulharsky)
5. 1 2 3 4 5 6 7 8 9 10 11 12 13 14  STAMOV, Stefan prof. d-r arch. Bălgarsko architekturno nasledstvo – selišta – cărkvi – manastiri. Sofia : Stefan Stamov. 2016. 516 s. 318 – 319. (po bulharsky)
6. 1 2 3 4  mc.government.bg
7. 1 2 3 4 5 6 7 8 9 10 11 12 13 14 15  visitplovdiv.com
8. 1 2 3 4 5 6 7  ancient-stadium-plovdiv.eu

Iné projekty
------------

Commons
* Spolupracuj na Commons Commons ponúka multimediálne súbory na tému **Antický štadión (Plovdiv)**